joelniklaus/EU_Wikipedias huggingface dataset:
Leštiny

Leštiny sú obec na Slovensku v okrese Dolný Kubín.

Kultúra a zaujímavosti

Pamiatky 
 Evanjelický artikulárny kostol, halová zrubová stavba s pravouhlym záverom, bez veže, z rokov 1722-1725. Pôvodne bol určený Vyšný Kubín ako miesto k postaveniu artikulárneho kostola, ale miestni rímskokatolícki veriaci proti tomu protestovali, tak bolo rozhodnuté o stavbe v Leštinách. Pozemok na výstavbu kostola, cintorína a fary darovala miestna zemianska rodina Zmeškalovcov. Predpokladá sa, že jeho staviteľmi boli tí istí tesárski majstri ako v prípade artikulárneho kostola v Istebnom. Nachádza sa v svažitom teréne, ktorý je vyrovnaný kamennou podmurovkou, kde sú umiestnené krypty. Pôdorys kostola je v náznaku grécky kríž. Strecha je valbová, pokrytá šindľom. Vstup vedie cez kryté schodisko a vysunutú arkádu. Kostol bol upravovaný v rokoch 1777, 1853, 1869. V areáli kostola sa ďalej nachádza objekt zrubovej márnice a zvonica z roku 1777. Interiér kostola je obložený doskami s barokovou výmaľbou. Nachádza sa tu trojramenná empora s rastlinnou výmaľbou. Oltár je ranobarokový z konca 17. storočia. Centrálny obraz Zoslania sv. Ducha bol žiaľ v roku 1994 odcudzený. Kazateľnica a krstiteľnica sú drevené, barokové. Súčasťou zariadenia je aj kópia pohrebnej zástavy Juraja Zmeškala z roku 1840. Od roku 2008 je kostol súčasťou Svetového dedičstva UNESCO.

 Kúria Petra Zmeškala, objekt číslo 67, jednopodlažná renesančná stavba z konca 17. storočia. Objekt má pôdorys obdĺžnika, je dvojtraktový s valbovou strechou. Okná majú dekoratívne šambrány s nadokennými klenákmi. 

 Kúria Zoltána Zmeškala, jednopodlažná stavba s výrazným rizalitom s manzardovou strechou. Nachádza sa na vyvýšenej podstave zasedenej do terénu. Fasáda je členená pilastrami, okná majú profilované rímsy. V druhej polovici 20. storočia bola nevhodne prestavaná a stratila časť svojich pamiatkových hodnôt. 

 Kúria Petra II. Zmeškala, objekt číslo 3, jednopodlažná bloková klasicistická stavba s valbovou strechou. Objekt v dnešnej dobe chátra a je v havarijnom stave. Aj pri tomto objekte sú okná dekorované šambránami s nadokennými klenákmi. 

 Bancíkovská kúria, objekt číslo 24-25, jednopodlažná neskorobaroková stavba s manzardovou strechou z konca 18. storočia. Fasáde dominuje trojosový vstupný portikus na kratšej strane pôdorysu, ukončený trojuholníkovým štítom s tympanónom. Ide o trojtraktovú stavbu na pôdoryse obdĺžnika. Strecha je pokrytá pálenou škridľou. Upravovaný bol v roku 1840.

Osobnosti obce

Rodáci 
 Mikuláš Zmeškal (* 1759 - † 1833), hudobný skladateľ a úradník
 Adolf Medzihradský (* 1835 - † 1919), pedagóg a národnokultúrny pracovník
 Jozef Gašparík (* 1861 - † 1931), vydavateľ, kníhkupec a publicista

Pôsobili tu 
 Vavrinec Čaplovič (* 1778 - † 1853), archivár a knihovník
 Pavol Országh Hviezdoslav (* 1849 - † 1921), básnik, dramatik, spisovateľ, prekladateľ, právnik

Referencie

Externé odkazy 
 Oficiálna stránka obce

 
Obce okresu Dolný Kubín
Orechovité

Orechovité (lat. Juglandaceae) je čeľaď stromov z radu bukotvaré (Fagales). Staršie bývala radená do radu orechotvaré (Juglandales).

Systematika recentných taxónov

orechovité (Juglandaceae):
podčeľaď Rhoipteleoideae - staršie zaraďované mimo čeľade orechovité ako čeľaď Rhoipteleaceae
rod Rhoiptelea
podčeľaď Engelhardtioideaa:
rod engelhardia (Engelhardtia, =Engelhardia) - vrátane bývalého rodu Pterilema
rod Alfaropsis - staršie súčasť rodu Engelhardtia
rod Alfaroa 
rod Oreomunnea
podčeľaď Juglandoideae:
rod hikória/hikoria/orechovec /karya (Carya) (=staršie: podtribus Caryinae) - vrátane bývalých rodov Annamocarya, Ramphocarya a Hicorius (=Hicoria)
tribus Juglandeae v užšom zmysle (=staršie: podtribus Juglandinae):
rod Cyclocarya
rod orechovec (Pterocarya, nepresne: Pterocaria)
rod orech/zriedkavo: orešiak (Juglans) - vrátane bývalého rodu Walia
rod platykária (Platycarya) - staršie zaraďovaná do samostatného tribusu Platycaryeae alebo samostatnej podčeľade Platycarioideae

Poznámka: V starších systémoch sa uvádza tribus Juglandeae v širšom zmysle, ktorý je tvorený podtribusom Juglandinae (čiže tribusom Junglandeae v užšom zmysle) a podtribusom Caryinae. Z dnešného pohľadu tento taxón nie je monofyletický.

Iné projekty

Zdroje
Borievka obyčajná

Borievka obyčajná (ľudovo/nárečovo borievka, jalovec; lat. Juniperus communis) je kerovitá až stromovitá drevina z čeľade cyprusovité (Cupressaceae).

Má často viac kmeňov. Borka je sivohnedá, šupinovitá. Ihlice sú pichľavé, majú biely pásik a sú v trojpočetných praslenoch. Kvety sú dvojdomé. Bobule modročiernej farby sú oinovatené a dozrievajú v treťom roku. Drevina so širokým ekologickým rozpätím, hojne sa vyskytuje na slnečných suchých stráňach i v subalpínskom stupni. Kvitne v apríli až júni.

Plody sa používaju ako korenina do jedla, prísada na výrobu borovičky.

Liečivé účinky 
Zberá sa zrelý plod (fructus juniperi). Hlavnú obsahovú látku tvorí silica, flavonoidy a prípadne cukry. Plody pôsobia silne močopudne priamym dráždením obličiek, majú dezinfekčné účinky a dráždia kožu. Jednorazová dávka na zápar je 0,5 g.

Iné projekty

Referencie 

Cyprusovité
Ihličnaté stromy
Koreniny
Liečivé rastliny
Flóra na Slovensku
Najmenej ohrozené druhy
Hoste (okres Galanta)

Hoste (, ) je obec na Slovensku v okrese Galanta.

Dejiny 
Na území dnešnej obce bolo sídlisko maďarovskej kultúry zo staršej doby bronzovej. Obec sa prvý raz spomína v roku 1231.

Kultúra a zaujímavosti

Pamiatky 
 Hustého mlyn, industriálna pamiatka, baroková trojpodlažná jednotraktová stavba na pôdoryse prímena U, z 18. storočia. Úpravami prešiel v roku 1825, na prelome 19. a 20. storočia a v 40. rokoch. Obnovou prešiel v rokoch 1997-2000. Tvorí samostatný areál pri rieke Dudváh, južne od obce. Mlyn si zachoval pôvodné technické zariadenie, ako je vodná kaplanova turbína v horizontálnej polohe. Fasády mlyna sú členené segmentovo ukončenými oknami so šambránami.

 Kamenný kríž, baroková socha z roku 1768.

 Rímskokatolícky Kostol narodenia Panny Márie, jednoloďová pôvodne neogotická stavba s pravouhlým ukončením presbytéria a predstavanou vežou, z roku 1877. Stojí na mieste barokovej kaplnky. Kostol bol s výnimkou veže zbúraný a v rokoch 1980-1983 nahradený jednoduchou novostavbou. Veža má nárožné skosenia, ukončená je trojuholníkovými štítmi a ihlancovou helmicou. Portál tvorí edikula s lomeným oblúkom v podveží.

Referencie

Iné projekty

Externé odkazy 
 Oficiálna stránka obce

 
Obce okresu Galanta
Kajal

Kajal je obec na Slovensku v okrese Galanta.

Dejiny 
Po viedenskej arbitráži nasledoval maďarský zábor obce v rokoch 1938-1945, počas záboru znel názov obce Nemeskajal.

Kultúra a zaujímavosti

Pamiatky 
 Rímskokatolícky Kostol ružencovej Panny Márie, jednoloďová pôvodne renesančná stavba s pravouhlým ukončením presbytéria a vežou tvoriacou súčasť jej hmoty, zo 16. storočia. Barokovými úpravami, ktoré mu dali súčasnú podobu prešiel v rokoch 1756 a 1781. V roku 1780 došlo k zmene patrocínia zo sv. Ondreja na ružencovej Panny Márie. Koncom 19. storočia bola pristavaná severná bočná loď. Obnovou prešiel v rokoch 1992-1995. Interiér je zaklenutý pruskými klenbami. Nachádza sa tu neogotický hlavný a bočný oltár z konca 19. storočia. Fasády kostola sú hladké s polkruhovo ukončenými oknami. Priečelie je ukončené štítom s volútami a trojuholníkom s tympanónom. Veža je členená kordónovou rímsou a negatívnymi lizénami, ukončená je barokovou helmicou. Portál má ostenie z umelého kameňa.

 Evanjelický kostol, jednoloďová neogotická stavba s polygonálnym ukončením presbytéria a predstavanou vežou, z roku 1898. Obnovou prešiel v rokoch 1995-1998. Interiér je plochostropý s fabiónom. Nachádza sa tu neogotický oltár z doby vzniku kostola s obrazom Kristus v Getsemanskej záhrade. Kazateľnica pochádza z roku 1914. Fasády kostola sú členené pilastrami a oknami s lomeným oblúkom a profilovanými šambránami. Veža je ukončená trojuholníkovými štítmi s kruhovými oknami so šambránami a ihlancovou helmicou. Portál je neogotický ústupkový.

Šport 
 Futbal - TJ Kajal
 Streľba - Strelecký klub Kajal
 Volejbal - Združenie priateľov volejbalu

Referencie

Externé odkazy 
 Oficiálna stránka obce

 
Obce okresu Galanta
Šalgočka

Šalgočka je obec na Slovensku v okrese Galanta.

Prvá písomná zbierka 1248 v Zoborskej listine, hoci územie bolo obývané ešte v predslovanskej dobe. 

Leží medzi pahorkatinami v dolinke potoka Jarčie. Nadmorská výška 104 K 31.12.2005 tu žilo 444 obyvateľov. 

Obec má kultúrne pamiatky:
Rímskokatolícky kostol sv. Terézie Veľkej z roku 1720, a starú barokovo-klasicistickú kúriu zo 17. storočia, momentálne v rekonštrukcii.

Významné udalosti:

Táto obec sa v roku 2015 zúčastnila televíznej relácie RTVS Naj dedinka Slovenska. Pri tejto príležitosti obec navštívil moderátori relácie: Martin Nikodým a Katka Brychtová.

Referencie 

 
Obce okresu Galanta
Okres Galanta
Granč-Petrovce

Granč-Petrovce sú obec na Slovensku v okrese Levoča.

Referencie

Iné projekty 

 
Obce okresu Levoča
Harakovce

Harakovce sú obec na Slovensku v okrese Levoča. Nachádza sa pri tuneli Branisko.

Symboly obce 
 Erb: sv. Michal archanjel, odetý do zemanskej mentielky, na hlave má prilbu s perami. V ľavej ruke má vztýčený meč.
 Vlajka: farby - červená, biela a žltá

Referencie

Iné projekty 

 
Obce okresu Levoča
Pavľany

Pavľany sú obec na Slovensku v okrese Levoča.

Referencie 

 
Obce okresu Levoča
Vyšné Repaše

Vyšné Repaše () sú obec na Slovensku v okrese Levoča.

Polohopis 
Obec leží v južnej časti Levočských vrchov.

Dejiny 
Repaše sa po prvýkrát spomínajú v roku 1323. Vznikli ako dve obce v lese Repasch, ktorý bol od roku 1278 majetkom rodiny Gőrgeyovcov. V chotári obce na Krúžku bol kedysi kameňolom.

Kultúra a zaujímavosti

Pamiatky 
V obci sa nachádza Rímskokatolícky kostol sv. Kataríny Alexandrijskej. Ide tu o pôvodne gotický kostol zo 14. stor., ktorý bol v roku 1730 zbarokizovaný a obohnaný múrom. V interiéri kostola sa čiastočne odkryli nástenné maľby pochádzajúce z konca 15. stor. V interiéri kostola je vysoko cenený i neogotický oltár sv. Mikuláša s pôvodnými gotickými sochami, bočný oltár sv. Štefana, kazateľnica, krsteteľnica či monštrancia od levočského zlatníka Jána Szilassyho. Turistov v obci upúta aj potočná radová zástavba so znakmi reťazovej zástavby zrubových domčekov zo začiatku 20. storočia, ktoré sú najmä trojpriestorové, podmurované alebo podpivničené domy so sedlovou šindľovou strechou, štítom, podlomenicou a hálkou. Hospodárske zrubové stavby so šidľovou strechou sú rozložené za obytnou časťou vo dvore.

Cez chotár obce je vyznačená cyklistická trasa, turistický i lyžiarsky chodník.

Referencie

Iné projekty 

 
Obce okresu Levoča
Oľšavica

Oľšavica je obec na Slovensku v okrese Levoča.

Rodáci 
 Michal Grajcar (* 1930 – † 1995), matematik
  Simeon Štefan Olšavský(*1695  – † 24.12.1737), biskup
  Michal Manuel Olšavský (*1697 – † 5.11.1767), biskup

Referencie

Iné projekty 

 
Obce okresu Levoča
Vyšný Slavkov

Vyšný Slavkov () je obec na Slovensku v okrese Levoča.

Dejiny 
Prvý priamy písomný dôkaz o osade pochádza z roku 1312, keď mal názov Slakendorf. V roku 1323 sa spomína Vyšný Slavkov ako Zalouk. V roku 1347 Vyšný Slavkov sa volá Starý Slavkov. Zo začiatku 14. storočia sú doklady o obci, pri popisovaní hraníc honov na povodí Torysy, ktoré sa nachádzajú v oblastnom archíve v Levoči.

Cirkev 
Obec v stredoveku patrila medzi obce s výsadami: mohli stavať kostol, zvoliť si farára a tomu platiť dežmu. Vieme, že v roku 1397 už stál katolícky kostol pri Slavkovskom žriedle (uprostred dediny). Ale kostol bol povodňou zničený. Na mieste niekdajšieho kostola, stojí kaplnka s Lurdskou Pannou Máriou z konca 19. storočia. Niektoré časti z tohoto kostola boli použité na stavbu nového kostola (na kopci). Tento súčasný kostol má za patróna sv. Michala archanjela.

Literatúra

Referencie

Iné projekty

Zdroje 
 Webová stránka obce

 
Obce okresu Levoča
Spišský Hrhov

Spišský Hrhov (, ) je obec na Slovensku v okrese Levoča, na ceste medzi samotným mestom Levoča a Spišským Podhradím. 
Jedinečná geografická poloha obce umožňuje nádherný výhľad na Spišský hrad, Dreveník a majestátne Vysoké Tatry. V blízkosti sa nachádza niekoľko kultúrnych a historických pamiatok zapísaných do zoznamu UNESCO.

Základná škola s materskou školou 
Základná škola s materskou školou v Spišskom Hrhove je štátna vidiecka plnoorganizovaná škola s právnou subjektivitou a vyučovacím jazykom slovenským. Škola má 9 ročníkov a v súlade s medzinárodnou normou pre klasifikáciu vzdelávania ISCED poskytuje základné vzdelávanie (ISCED 1-2) pre 258 žiakov a predprimárne vzdelávanie (ISCED 0) pre 47 žiakov v materskej škole. Výchovno - vzdelávací proces zabezpečuje 19 pedagogických zamestnancov.

Dejiny školy 
Prvá škola vznikla na území dnešnej obce v roku 1580 pre deti zemepánov a šľachticov. Po 1. svetovej vojne bola štátom postavená ľudová škola s dvomi triedami (budova dnešnej jedálne). V rokoch 19351937 bola postavená budova dnešného I. stupňa z dôvodu nárastu detí nielen v Spišskom Hrhove, ale aj okolitých obciach ako sú Klčov, Nemešany a Domaňovce. V rokoch 19601961 pribudla budova dnešného II. stupňa, neskôr aj telocvičňa a viacúčelové ihrisko.

Mimo iných je škola aktívna aj v podávaní projektov širokej škály, bola úspešná pri získaní prostriedkov Európskej únie v rámci slovensko-poľskej cezhraničnej spolupráce, kde spolu s partnerom – základnou školou z Poronina získala prostriedky na realizáciu projektu s názvom „Spoznávajme slovensko-poľské pohraničie“. Škola je zapojená do projektu Infovek, Škola dokorán, Zelená škola.

Angažuje sa aj na zveľaďovaní kultúrneho života obce organizovaním kultúrnych večerov s názvom Hrhovské stretnutia. Hostia týchto podujatí sú pozývaný aj na besedy do školy, kde žiaci majú možnosť s nimi diskutovať na spoločenské, kultúrne a odborné témy.

Úspešný príbeh miestnych Rómov

Podľa informácii New York Times, obec je príkladom prosperity vďaka Rómom. Americké noviny vyzdvihli najmä dostupnosť tečúcej vody a elektrickej energie, na rozdiel od iných východoslovenských obcií.  Úspešný príbeh rómov zo Spišského Hrhova bol aj jedinou témou rozhovoru Georga Sorosa s Andrejom Kiskom.

Galéria národných kultúrnych pamiatok

Referencie

Iné projekty

Externé odkazy 
 Oficiálna webová stránka školy
 Stránka školy

 
Obce okresu Levoča
Klčov

Klčov je obec na Slovensku v okrese Levoča. Má 626 obyvateľov.

Má samostatnú farnosť a kostol ktorého patrónkou je Panna Mária. Nachádza sa tu škola do deviateho ročníka, a taktiež škôlka. Taktiež sa tu nachádza Herbaton, v ktorom sa pestujú okrasné a ovocné rastliny a stromy. V blízkosti obce sa nachádza aj malé poľnohospodárske letisko.

Referencie

Iné projekty

Externé odkazy 
 Οficiálne stránky
 Neoficiálne stránky

 
Obce okresu Levoča
Jablonov

Jablonov je obec na Slovensku v okrese Levoča.

Referencie

Iné projekty 

 
Obce okresu Levoča
Valaškovce (vojenský obvod)

Valaškovce sú vojenský obvod na Slovensku v okrese Humenné. Vojenský obvod Valaškovce je územne totožný s vojenským výcvikovým priestorom Kamenica nad Cirochou.

Valaškovce boli pôvodne obec. Ľudia boli z obce vysťahovaní v roku 1937, v tom čase tam bolo 49 domov. Časť obyvateľov bola presídlená do Humenného, do časti Za vodou, ktorú dodnes domáci nazývajú Valaškovce. Z obce vo vojenskom obvode zostala iba cerkev, cintorín, schody fary, aleja za kostolom a niekde je ešte možné pozorovať časti záhrad.

Referencie 

 
Obce okresu Humenné
Vojenské obvody na Slovensku
Tomášovce (okres Rimavská Sobota)

Tomášovce sú obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoloďová klasicistická stavba s pravouhlým záverom a predstavanou vežou z roku 1820. Obnovou prešiel v rokoch 1922 a 1949. Interiér, zaklenutý valenou klenbou je zariadený inventárom z 20. storočia. Nachádzajú sa tu dve drevené protiľahlé empory. Organ s neorenesančnou organovou skriňou pochádza z roku 1911. Fasády kostola sú hladké, veža umiestnená na os dlhšej strany kostola je ukončená barokovou helmicou. 

 Súbor ľudových domov, jednopodlažné viacpriestorové murované domy s valbovými strechami z 19. storočia. Fasády majú štukové dekory s rustikálnymi motívmi. Pamiatkovo chránené sú domy číslo 4 a 12.

Referencie

Externé odkazy 
 Oficiálna stránka obce

 
Obce okresu Rimavská Sobota
Pavlovce (okres Rimavská Sobota)

Pavlovce sú obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoloďová klasicistická tolerančná stavba s pravouhlým záverom a predstavanou vežou, z roku 1786. Veža bola pristavaná dodatočne. Interiér je plochostropý. V interiéri sa nachádza drevená protestantská empora nesená vyrezávanými stĺpmi. Výmaľba kostola pochádza z roku 1897. Do kostola sa vstupuje južnou murovanou predsieňou. Fasáda je hladká so segmentovo ukončenými oknami. Veža je členená lizénovými rámami a ukončená korunnou rímsou s terčíkom a ihlancovou helmicou.

 Súbor ľudových domov, kamenno-tehlové viacpriestorové stavby na pôdoryse obdĺžnika s bohato dekorovaným štítovým priečelím. Pamiatkovo chránené sú domy č. 28, 29, 31, 32, 34 a 94. Mnohým z nich však hrozí bezprostredný zánik.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Padarovce

Padarovce sú obec na Slovensku v okrese Rimavská Sobota.

Kultúra a zaujímavosti

Pamiatky 
 Dedinská zvonica, drevená stavba ľudového staviteľstva z roku 1755. Pochádza z doby pred postavením súčasného kostola. Dnes je umiestnená v areáli bývalej fary.

 Evanjelický kostol, jednoloďová klasicistická stavba so segmentovým ukončením presbytéria a predstavanou vežou z rokov 1799-1803. Pôvodne bol postavený bez veže, tá bola doplnená v novoklasicistickom štýle v roku 1923. Interiér je zaklenutý českými plackami. Nachádza sa tu klasicistický portálový oltár so štyrmi stĺpmi, ukončený tympanónom. Centrálny obraz z polovice 19. storočia predstavuje Krista v Getsemanskej záhrade. Kamenná krstiteľnica je klasicistická zo začiatku 19. storočia s lupienkovou kupou. Fasády kostola sú členené lizénami a segmentovo ukončenými oknami so šambránami. Nárožia kostola majú dekoratívne skosenia. Veža je dekorovaná oblúčkovým vlysom a ukončená trojuholníkovými štítmi s hodinami a ihlancovou helmicou.

Referencie

Externé odkazy 
 Oficiálna stránka obce

 
Obce okresu Rimavská Sobota
Zádor

Zádor je obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoduchá jednoloďová stavba s pravouhlým záverom a predstavanou vežou, z roku 1968. Fasády sú členené polkruhovo ukončenými oknami so šambránami, veža je členená pásovaním a ukončená ihlancovou helmicou.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Veľký Blh

Veľký Blh je obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoloďová pôvodne baroková stavba s pravouhlým záverom a predstavanou vežou z roku 1740. Kostol je postavený na staršom základe. V roku 1780 bola postavená kostolná veža. V interiéri kostola sa nachádza drevená empora nesená štyrmi vyrezávanými stĺpmi. Na empore je organ v neorenesančnej organovej skrini. Kazateľnica je centrálne umiestnená. Fasády sú členené segmentovo ukončenými oknami so šambránami. Veža je členená lizénovými rámami a ukončená korunnou rímsou s terčíkom a barokovou helmicou s laternou. 

 Hrad Blh, zvyšky zaniknutého hradu nad obcou. Založený bol asi začiatkom 14. storočia. Hrad patril miestnemu rodu Balogovcov, neskôr bol obsadený Jánom Jiskrom, jeho majiteľom bol napríklad aj František Vešeléni. Hrad zohral rolu v Rákociho povstaní, po jeho potlačení na začiatku 18. storočia už nebol obnovený. 

 Koháriovský kaštieľ, dvojpodlažná trojtraktová pôvodne renesančná stavba zo 17. storočia. V 17. storočí presídlil rod Koháryovcov z hradu Blh do novopostaveného sídla v obci. Barokovo kaštieľ upravili v roku 1720. Výraznou klasicistickou úpravou prešiel v rokoch 1817-1822, kedy získal súčasnú podobu. Podľa projektu H. Nebbiena zriadili v roku 1820 v okolí kaštieľa anglický park s jazerom. V kaplnke kostola sú umiestnené barokové obrazy zo 17. storočia.  Devätnásťosovej klasicistickej fasáde kaštieľa dominuje predstupujúci rizalit s portikom. Na úrovni prízemia je členený troma arkádami podjazdu, na poschodí sa nachádzajú štyri toskánske stĺpy balkóna nesúce trojuholníkový štít s tympanónom. Okná rizalitu sú polkruhovo ukončené, ostatné sú dekorované nadokennými rímsami.

Osobnosti obce

Rodáci 
 Štefan Znám (* 1936 – † 1993), matematik

Referencie

Externé odkazy 
 Oficiálna stránka obce

 
Obce okresu Rimavská Sobota
Riečka (okres Rimavská Sobota)

Riečka je obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoloďová pôvodne renesančná stavba so segmentovým záverom a predstavanou vežou z roku 1682. Kostol, klasicisticky upravený, bol prestavaný v roku 1778 a koncom 19. storočia. V interiéri sa nachádza drevený maľovaný kazetový strop a empora. Kazateľnica je klasicistická z rokov 1840-1850. Priečelie je členené pilastrami, bočné fasády lizénami so segmentovo ukončenými oknami so šabránami. Veža je členená kordónovou rímsou, pilastrami a ukončená korunnou rímsou s terčíkom a barokovou helmicou.

Referencie

Externé odkazy 
 Oficiálna stránka obce

 
Obce okresu Rimavská Sobota
Ratkovská Lehota

Ratkovská Lehota je obec na Slovensku v okrese Rimavská Sobota.

Polohopis 
Obec leží v juhovýchodnej časti Slovenského rudohoria na terasovej plošine v doline Západného Turca.

Dejiny 
Obec vznikla asi koncom 13. storočia. Názvy obce: 1413 Zazlehotha; 1786 Ratko-Lehota; 1808 Ratkowa Lhota; 1920 Ratkovská Lehota; maďarsky Ratkólehota. Roku 1427 patrila rodine Deréncsényiovcov, ktorí tu vlastnili 14 port. V 16. storočí sa nachádzala vo vlastníctve Bakošovcov a Lórántfiovcov, od 18. storočia muránskemu panstvu. Počas tureckej nadvlády obec spustla, ale v 17. storočí ju znova osídlili. Roku 1828 v 49 domoch žilo 416 obyvateľov, zaoberajúcich sa hlavne poľnohospodárstvom.

Politika

Starostovia 
 2002–2005 Beáta Czégényová (nezávislá)
 2006 Jaroslava Demjanová (ANO), (doplňovacie voľby 25. marca 2006)
 2006- Milan Koska ml. (KDH)

Kultúra a zaujímavosti

Pamiatky 
 Rímskokatolícky kostol sv. Mikuláša biskupa, jednoloďová neorománska stavba s polygonálnym ukončením presbytéria a predstavanou vežou, z roku 1909. Bola postavená na staršom základe. Zariadenie kostola pochádza z doby jeho vzniku, nachádza sa tu maľba s motívom Poslednej večere. Fasády kostola sú členené lizénami, opornými piliermi a polkruhovo ukončenými oknami. Korunná rímsa je dekorovaná vlysom. Veža je členená kordónovými rímsami a lizénovými rámami a ukončená korunnou rímsou s terčíkom a ihlancovou helmicou.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Potok (okres Rimavská Sobota)

Potok je obec na Slovensku v okrese Rimavská Sobota.

Kultúra a zaujímavosti

Pamiatky 
 Evanjelický kostol, jednoloďová klasicistická stavba s polkruhovým ukončením presbytéria, bez veže, z roku 1791. Kostol prešiel obnovou v roku 1945. Interiér je plochostropý s trojramennou drevenou emporou. Nachádza sa tu barokový oltár z doby vzniku kostola, kazateľnica z rovnakého obdobia a rokokový organ. Kostol má fasády členené lizénami a segmentovo ukončenými oknami.

 Dedinská zvonica, murovaná neogotická stavba z konca 19. storočia. Fasáda zvonice je členená nárožnými pilastrami, rezonančný otvor so stredovým stĺpikom je ukončený lomeným oblúkom. Veža je ukončená ihlancovou helmicou.

Osobnosti obce

Rodáci 
 Jozef Škultéty (* 1853 – † 1948), literárny kritik, historik, jazykovedec, publicista a prekladateľ.

Referencie

Iné projekty

Externé odkazy 
 Najkrajší kraj- turistické atrakcie v obci

 
Obce okresu Rimavská Sobota
Nižný Skálnik

Nižný Skálnik je obec na Slovensku v okrese Rimavská Sobota.

Dejiny 
Na území dnešnej obce Nižný Skálnik bolo osídlenie v neolite, bolo tu sídlisko s kanelovanou keramikou. Obec patrila kaločskému arcibiskupovi, potom Séčiovcom, v novoveku iným zemanom, z ktorých pre kultúrny život boli významní Feješovci. V chotári obce stál hrad Magin. Zanikol pred polovicou 15. storočia. V roku 1828 mala obec 35 domov a 299 obyvateľov. Zaoberali sa poľnohospodárstvom a pálením liehovín z lesných plodín. Poľnohospodárska obec, ktorej ráz sa do pričlenenia k Veľkým Teriakovcam v roku 1963 nezmenil. Neskôr sa Nižný Skálnik osamostatnil.

Názov 
Vývin názvu obce
 1334 – Zklnuk
 1456 – Zkalnok untrawue 
 1481 – Alsozkalnok 
 1808 – Dolní Skálnok 
 1920 – Dolný Skalník
 1927 – Nižný Skálnik, maďarsky Alsószkálnok, Alsósziklás

Kultúra a zaujímavosti

Pamiatky 
 Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1805. Na mieste súčasného kostola stál starý stredoveký kostol neznámej podoby, písomne doložený v roku 1451. Pri nedávnom pamiatkovom výskume boli odhalené zvyšky muriva severnej steny staršieho kostola, ktoré boli použité pri stavbe nového. Boli odhalené aj fragmenty freskovej výmaľby. Kostol bol poškodený povodňou v roku 1997 a v rokoch 2004-2007 bol obnovený. Interiér je zaklenutý pruskou klenbou. Nachádza sa tu baroková kazateľnica z prvej polovice 18. storočia a neoklasicistický oltár z druhej polovice 19. storočia. Empora je tiež baroková z 18. storočia, na empore je barokový organ z roku 1767. Súčasťou interiéru sú aj barokové lavice z polovice 18. storočia. Fasády kostola sú hladké s polkruhovo ukončenými oknami, veža je členená kordónovými rímsami, lizénovými rámami, v hornej časti s pilastrami. Ukončená korunnou rímsou s terčíkom a barokovou helmicou s laternou.

Osobnosti obce

Rodáci 
 Ľudovít Bancík (* 1923 – † 1979), lesnícky odborník, poľovnícky odborník, vysokoškolský pedagóg

Pôsobili tu 
 Ján Bahil (* 1650 – † 1722), evanjelický farár spisovateľ a filozof
 Ján Feješ, (* 1764 – † 1823), publicista a právnik obdobia osvietenstva, spoluzakladateľ Učenej spoločnosti malohontskej

Referencie

Iné projekty

Externé odkazy 
 Oficiálna stránka obce
 Apsida.sk- profil evanjelického kostola

 
Obce okresu Rimavská Sobota
Krokava

Krokava je obec na Slovensku v okrese Rimavská Sobota.

Kultúra a zaujímavosti

Pamiatky 
 Ľudová zvonica, drevená stavba na štvorcovom pôdoryse z 90. rokov 18. storočia. Hornú časť zvonice tvorí drevená arkáda s obdĺžnikovými výrezmi s poloblúčkovým dekorom. Ukončená je ihlancovou helmicou s motívom slnka umiesteným na jej vrchole.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Gemerček

Gemerček je obec na Slovensku v okrese Rimavská Sobota.

Polohopis 
Obec leží v západnej časti Rimavskej kotliny, v dolinke prítoku Rimavy.

Dejiny 
Obec vznikla v 1. polovici 13. storočia na území, ktoré dostala rodina Ratoltovcov. Prvý raz sa spomína v roku 1427 ako majetok Pavla Ratolta. Názvy obce: 1427 Gwmory; 1489 Gemery; 1786 Gömöri; 1920 Gemerček; . Najstarším známym zemepánom obce bol Juraj Jolsvai. V roku 1489 bola obec vo vlastníctve zemianskej rodiny Gömöryovcov, neskôr Mariássyvcov a Hámosovcov. V roku 1554 ju zničili Turci a v roku 1683 poľsko-litovské vojská. V roku 1773 tu žilo 11 rodín poddaných a 5 rodín želiarov, roku 1828 bolo v 29 domoch 225 obyvateľov zaoberajúcich sa hlavne poľnohospodárstvom a ovocinárstvom.

Kultúra a zaujímavosti

Pamiatky 
 Rímskokatolícky kostol sv. Alžbety Uhorskej, jednoloďová neoklasicistická stavba s pravouhlým ukončením presbytéria a predstavanou vežou, z rokov 1880-1883. Interiér je zaklenutý pruskou klenbou s neobarokovou výmaľbou, nachádza sa tu empora nesená dvoma piliermi, ktorá je podklenutá českými plackami. Zariadenie pochádza z doby vzniku kostola. Oltár sv. Alžbety s prvkami secesie je zo začiatku 20. storočia. Fasády sú hladké s polkruhovo ukončenými oknami, na priečelí s lizénami. Veža je členená kordónovou rímsou a pilastrami a ukončená ihlancovou helmicou.

 Prícestná kaplnka, neskoroklasicistická stavba vo forme edikuly na pôdoryse štvorca z roku 1883. Priečelie kaplnky je členené pilastrami a ukončené trojuholníkovým štítom, bočné strany lizénovými rámami.

Referencie

Externé odkazy 
 Najkrajší kraj- turistické atrakcie v obci

 
Obce okresu Rimavská Sobota
Dubovec

Dubovec je obec na Slovensku v okrese Rimavská Sobota.

Kultúra a zaujímavosti

Pamiatky 
 Rímskokatolícky kostol sv. Ladislava, jednoloďová pôvodne stredoveká stavba s polygonálnym ukončením presbytéria a predstavanou vežou, zo 14. storočia. Kostol bol prestavaný a novo zaklenutý v 50. rokoch 18. storočia, keď dostal sučasnú barokovú podobu. Ďalšími úpravami prešiel v roku 1837 a 1905. Interiér je zaklenutý valenou lunetovou klenbou. Nachádza sa tu neobarokový oltár s obrazom sv. Ladislava z roku 1905, bočný oltár je rokokový s obrazom z konca 18. storočia. Rokoková je aj krstiteľnica so sochou Krstu Krista. Fasády kostola sú členené segmentovo ukončenými oknami, na presbytériu s opornými piliermi. Veža je členená lizénovými rámami a ukončená korunnou rímsou s terčíkom a ihlancovou helmicou.

Galéria

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Číž (okres Rimavská Sobota)

Číž (, do roku 1948 ) je obec na Slovensku v okrese Rimavská Sobota.

Obyvateľstvo 
V roku 2011 tu žilo 666 obyvateľov. V roku 2001 sa 71% obyvateľov hlásilo k maďarskej národnosti.

Dejiny 

Prvá písomná zmienka o obci je z roku 1245, v roku 1274 je uvedená pod súčasným názom. V rokoch 1565 a 1682 obec vyplienili Turci. 
V roku 1862 bol objavený liečivý jódo-brómového prameň miestnym obyvateľom Ondrejom Harnóczom pri kopaní studne na svojom pozemku. Chemický rozbor čížskej vody realizoval doktor Dr. Karol Than v Budapešti v roku 1865. O rozvoj kúpeľov sa zaslúžil Artur Glos, geológ a banský inžinier z Číža. Prvé pramene boli pomenované Themis a Hygiea, neskôr pribudol prameň Neptún. V roku 1888 boli otvorené kúpele, ktoré patrili Rimavsko-muránskej účastinnej spoločnosti. Liečila sa tu aj Alice Masaryková. Kúpele získali aj mnohé ocenenia, napríklad  certifikát z výstavy v Bruseli v roku 1879 a striebornú medailu z roku 1904 zo svetovej výstavy v St. Louis v USA. Miestna voda obsahuje jód a bróm, používa sa na liečenie ciev, nervov a pohybového ústrojenstva.

Kultúra a zaujímavosti

Pamiatky 
 Reformovaný kostol, jednoloďová historizujúca stavba s pravouhlým záverom a predstavanou vežou, z rokov 1879-1881. Interiér je plochostropý, nachádzajú sa tu dve murované empory. Fasády sú členené lizénami, okná sú polkruhovo zakončené. Veža je zakončená ihlancovou helmicou.

 Kúrie, barokovo-klasicistická z konca 18. storočia, klasicistická z 19. storočia.
 Prírodnokrajinársky park pri kaštieli, historická zeleň z 19. storočia.
 Súbor historických liečebných domov Neptún a Mária, dvojpodlažné romantické stavby na pôdoryse obdĺžnika z konca 19. storočia. Fasády liečebných domov sú dekorované hrázdením a vyrezávanými prvkami ríms a štítov.

Referencie

Externé odkazy 
 Oficiálna stránka obce
 Oficiálna stránka kúpeľov
 Najkrajší kraj- turistické atrakcie v obci

 
Obce okresu Rimavská Sobota
Kúpele na Slovensku
Čierny Potok

Čierny Potok je obec na Slovensku v okrese Rimavská Sobota.

Kultúra a zaujímavosti

Pamiatky 
 Pomník obetiam Druhej svetovej vojny, dvanásť obyvateľov obce spomedzi ďalších fašistami odvlečených do koncentračných táborov tu zahynulo. Pomník pochádza z roku 1970.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Rimavská Sobota
Belín

Belín je obec na Slovensku v okrese Rimavská Sobota.

Starostovia 
 2002–2005 – Tibor Huszti (KSS)
 2006 – Štefan Šimko (HZD), (doplňovacie voľby 25. marca 2006)

Kultúra a zaujímavosti

Pamiatky 
 V obci sa v minulosti nachádzal reformovaný kostol, klasicistická stavba z roku 1863. Išlo o sieňovú stavbu s rovným uzáverom. Kostol bol upravený v 20. storočí. V interiéri sa nachádzal maľovaný kazetový strop, murovaná protestantská empora nesená dvoma stĺpmi a murovaná kazateľnica s dreveným baldachýnom. V súčasnosti kostol už nestojí, pretože bol zbúraný. Časť stavebného materiálu z bývalého kostola sa použila pri budovaní nového reformovaného kostola vo Fiľakove.

Referencie

Iné projekty

Externé odkazy 
 
 Najkrajší kraj- turistické atrakcie v obci

 
Obce okresu Rimavská Sobota
Manínska tiesňava

Manínska tiesňava je národná prírodná rezervácia  v správe štátnej ochrany prírody Strážovské vrchy.

Nachádza sa neďaleko Považskej Teplej, ktorá je dnes súčasťou mesta Považská Bystrica. Bola vyhlásená v roku 1967 s rozlohou  a ochranným pásmom  v geomorfologickej jednotke Súľovské vrchy. Je súčasťou Chránenej krajinnej oblasti Strážovské vrchy. Na území rezervácie platí 4. a 5. stupeň ochrany.

Predmetom ochrany je: Úzky vápencový epigenetický kaňon medzi Veľkým a Malým Manínom s množstvom morfologických foriem a vzácnou vápnomilnou flórou i bohatou faunou. Rezervácia je využitá ako vedecko-výskumný a turisticko-rekreačný objekt.

Epigenetický prielom bol vytvorený zarezaním sa Manínskeho potoka a rozdelil Manínske bradlo na dve časti - Veľký a Malý Manín. 
Vlhká mikroklíma vysokých skalných stien a bralných útvarov umožňuje výskyt horských druhov a rastlín a živočíchov v malej nadmorskej výške. Na výslnných polohách skalných stien sa nachádzajú teplomilné vápnomilné druhy. V mieste sú horolezecké cvičné terény. Smerom nahor proti prúdu Manínskeho potoka sa o niečo ďalej nachádza Kostolecká tiesňava.

Turizmus

Náučný chodník Manínska tiesňava 
V roku 1988 bol na priblíženie prírodných krás a zaujímavostí Národnej prírodnej rezervácie Manínska tiesňava s okolím vybudovaný náučný chodník. Jeho trasa vychádza z Považskej Teplej (miestna časť Považskej Bystrice), prechádza obcou Záskalie, PR Kostolecká tiesňava k PR Bosmany, prekračuje hrebeň Veľkého Manína (891 m.n.m.) a zostupuje serpentínami po jeho svahu okolo minerálnych železitých prameňov k východziemu bodu. Dvanásť zastávok s informačnými tabuľami podáva geologickú, floristickú a zoologickú charakteristiku tejto vysoko atraktívnej oblasti. Prechod celého okruhu trvá cca 3-4 hodiny.

Jilemnického jarná 25-ka 
V bývalej škole, v údolí pod obcou Kostolec, učil v rokoch 1932 - 1936 spisovateľ Peter Jilemnický. Na pamiatku pobytu P. Jilemnického v Kostolci poriadajú turisti z Považskej Teplej každoročne v apríli turistický pochod "Jilemnického jarná 25 - ka". Tento pochod je zapísaný aj v medzinárodnom turistickom kalendári IVV.  Jilemnického jarná 25-ka patrí medzi najobľúbenejšie a najväčšie turistické podujatia na Slovensku. Už tradične ponúka tri pešie trasy (dĺžky cca 10, 15 a 25 km) a cyklo trasu (cca 60 km). V roku 2018 sa konal jej 42. ročník, vtedy padol účastnícky rekord - 4 537 registrovaných účastníkov.

Referencie

Iné projekty

Externé odkazy  
 Poloha na turistickej mape
 Fotogaléria z Manínskej tiesňavy
 Recenzia z Manínskej tiesňavy
 Chránené územia, Štátna ochrana prírody Slovenskej republiky

Národné prírodné rezervácie v Trenčianskom kraji
Chránené územia v okrese Považská Bystrica
Súľovské vrchy
Bradlové pásmo
Paleontologické lokality na Slovensku
Tiesňavy na Slovensku
Považská Teplá
Považská Bystrica
Brezy v Mlynskej doline

Brezy v Mlynskej doline sú dve brezy previsnuté, ktoré sa nachádzajú v Mlynskej doline v Bratislave. Sú chránené podľa Všeobecne záväznej vyhlášky KÚ v Bratislave, 1/1996 pre vysokú biologickú a estetickú hodnotu a ich zriedkavý výskyt.

Základné údaje

Externé odkazy 
 stromy.enviportal.sk - brezy v Mlynskej doline na sazp.sk

Chránené stromy na Slovensku
Príroda v Bratislave
Brusník (okres Veľký Krtíš)

Brusník je obec na Slovensku v okrese Veľký Krtíš.

Kultúra a zaujímavosti

Pamiatky 
 Dedinská zvonica, ľudová stavba na pôdoryse štvorca z roku 1772. Spodná časť zvonice je murovaná, nadstavba je drevená.

Referencie

Externé odkazy 
 Najkrajší kraj- turistické atrakcie v obci

 
Obce okresu Veľký Krtíš
Horná Strehová

Horná Strehová je obec na Slovensku v okrese Veľký Krtíš.

Kultúra a zaujímavosti

Pamiatky 
 Evanjelický kostol, barokovo-klasicistická jednoloďová stavba s mierne predstavanou vežou z roku 1776. Kostol bol neogoticky upravený koncom 19. storočia.  Fasády sú členené lizénovými pásmi a oblúčkovým vlysom pod kornnou rímsou. Veža je ukončená ihlancovou helmicou.

Referencie 

 
Obce okresu Veľký Krtíš
Malá Čalomija

Malá Čalomija je obec na Slovensku v okrese Veľký Krtíš.

Kultúra a zaujímavosti

Pamiatky

Evanjelický kostol 
Miestny evanjelický kostol je neoklasicistická sieňová stavba z roku 1884. Stojí na mieste kde stál drevený kostol z roku 1690, ktorý bol z cisárskeho nariadenia zbúraný v roku 1752. Po vydaní Tolernačného patentu si evanjelici postavili nový kostol (1787), ktorý však po čase nevyhovoval a tak došlo ku stavbe súčasnej budovy.

Vnútorný priestor kostola je zaklenutý kláštornou klenbou s fabiónom. Steny lode sú členené združenými pilastrami. Nachádza sa tu murovaná trojdielna empora a neoklasicistický oltár s obrazom L. Kubányiho Kristus medzi deťmi z roku 1896. Organ pochádza z roku 1894. Fasády sú členené pásovou bosážou s archivoltami. Veža z roku 1800 je súčasťou hmoty stavby, na nárožiach sa nachádza kvádrovanie, nad zvukovým otvorom je umiestnený ciferník. Veža je ukončená výraznou barokizujúcou cibuľovou helmicou s laternou. Pri kostole sa nachádza budova evanjelickej fary z roku 1867, jedná sa o neskoroklasicistický jednopodlažný sedemosový objekt so stĺpovou loggiou.

Referencie

Iné projekty

Externé odkazy 
 Oficiálna stránka obce
 Okres VK- história a pozoruhodnosti obce

 
Obce okresu Veľký Krtíš
Pravica (okres Veľký Krtíš)

Pravica je obec na Slovensku v okrese Veľký Krtíš.

Kultúra a zaujímavosti

Pamiatky 
 Dedinská zvonica, murovaná stavba na pôdoryse štvorca s ihlancovou helmicou. Fasády sú lemované lizénovým rámom. 
 Kamenné ľudové domy, štvorpriestorové obdĺžnikové stavby s bielenou fasádou.

Referencie

Pozri aj 

 Imrov Kopec

Externé odkazy 
 Okres VK- história a pozoruhodnosti obce

 
Obce okresu Veľký Krtíš
Senné (okres Veľký Krtíš)

Senné je obec na Slovensku v okrese Veľký Krtíš.

Polohopis 
Obec leží vo východnej časti Krupinskej výšiny v hlbokej, úzkej doline Tisovníka. Nadmorská výška v strede obce je  
a v chotári 237 Chotár tvoria ploché, dolinami rozčlenené chrbty Krupinskej výšiny, budované z andezitických tufitov.

Je odlesnený, len na strmých úbočiach sú dubové a agátové lesy. Má hnedé lesné pôdy.

Kultúra a zaujímavosti

Pamiatky 
 Evanjelický kostol, jednoloďová baroková stavba s polygonálne ukončeným presbytériom a predstavanou vežou. Fasády kostola sú členené lizénovými rámami, veža pilastrami, ukončená je barokovou helmicou s laternou.
 Súbor ľudových domov a hospodárskych stavieb, dvojpriestorové stavby z 19. storočia.

Referencie

Pozri aj 

 Príboj (Senné)

Externé odkazy 
 Okres VK- história a pozoruhodnosti obce

 
Obce okresu Veľký Krtíš
Sklabiná

Sklabiná je obec na Slovensku v okrese Veľký Krtíš.

Poloha 
Obec sa nachádza v Ipeľskej kotline, na juhozápadnom okraji Novohradského regiónu, asi 5 km južne od Veľkého Krtíša. Východným okrajom preteká riečka Krtíš, do ktorej sa severne od obce vlieva Plachtinský potok. Na Zajskom potoku je smerom na Želovce vybudovaná vodná nádrž. Obcou vedie cesta II/527 z Veľkého Krtíša na Slovenské Ďarmoty.

Dejiny 
Osada Sklabanya sa prvýkrát písomne spomína v roku 1330, v roku 1384 ako Sklabinia, 1808 ako Sklabina. 
Obec, patriaca Divínskemu hradnému panstvu, vznikla zrejme na prelome 12. - 13. storočia. Takmer celú 2. polovicu 16. storočia celú oblasť okupovali Turci a po bojoch a plienení bola Sklabiná až do roku 1685 opustená. Po novom zaľudnení bola obec rozdelená medzi Divínske a Modrokamenské panstvo a v roku 1828 mala 109 domov, v ktorých žilo 780 obyvateľov. Obyvateľstvo sa živilo poľnohospodárstvom a vinohradníctvom, ktoré prevláda dodnes. V minulosti tu stála tehelňa a od roku 1950 je v obci JRD.

Kultúra a zaujímavosti

Pamiatky 
 Rímskokatolícky kostol sv. Mikuláša, jednoloďová gotická stavba so segmentovým ukončením presbytéria a predstavanou vežou zo 14. storočia. Z gotickej etapy sa dochoval portál na južnej strane lode. Kostol bol renesančne upravovaný, v tomto období vznikla krížová klenba lode. V 18. storočí bola postavená súčasná svätyňa v barokovom štýle a celá stavba bola prefasádovaná. Veža rámovaná lizénami je ukončená barokovou helmicou. Nad portálom kostola sa nachádza nika s barokovou sochou sv. Jána Nepomuckého.

Osobnosti obce

Rodáci 
 Kálmán Mikszáth (pôvodne Mixadt) (* 1847 – † 1910) uhorský spisovateľ a politik.

Referencie

Iné projekty

Externé odkazy 
 
 Okres VK- história a pozoruhodnosti obce

 
Obce okresu Veľký Krtíš
Vieska (okres Veľký Krtíš)

Vieska je obec na Slovensku v okrese Veľký Krtíš.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci
 Okres VK- história a pozoruhodnosti obce

 
Obce okresu Veľký Krtíš
Šuľa

Šuľa je obec na Slovensku v okrese Velký Krtíš.

Kultúra a zaujímavosti

Pamiatky 
 Dedinská zvonica, drevená ľudová stavba na pôdoryse obdĺžnika s podmurovaním z druhej polovice 17. storočia. 
 Súbor ľudových domov, jedná sa o zrubové bielené dvojpriestorové a trojpriestorové stavby so slamenou valbovou strechou z 19. storočia.

Referencie

Externé odkazy 
 Oficiálne stránky obce
 Okres VK- história a pozoruhodnosti obce

 
Obce okresu Veľký Krtíš
Seľany

Seľany sú obec na Slovensku v okrese Veľký Krtíš.

Referencie

Iné projekty

Externé odkazy 
 Okres VK- história a pozoruhodnosti obce

 
Obce okresu Veľký Krtíš
Kováčovce

Kováčovce sú obec na Slovensku v okrese Veľký Krtíš.

Dejiny 
Prvá zmienka o obci je z roku 1295. Staré a cudzojazyčné pomenovania obce boli: Koachy (1295), Kovachy (1435), Kowacžowa (1773); maďarsky Szécsénykovácsi. Dnešný názov Kováčovce je od roku 1920. Obec patrila Sečianskemu panstvu, potom rozličným zemianskym rodinám. V roku 1828 mala obec 29 domov a 351 obyvateľov. Zaoberali sa poľnohospodárstvom. V roku 1925 došlo k vzbure pre nespravodlivé uskutočnenie pozemkovej reformy. V roku 1935 trestne stíhali komunistov za predvolebnú kampaň. V rokoch 1938 – 1944 bola obec pripojená k Maďarsku. Súčasťou obce je aj dedinka Peťov.

Kultúra a zaujímavosti

Pamiatky 
 Kúria rodiny Szentiványi, barokovo-klasicistická stavba z 18.storočia. Objekt bol prestavaný v 19. storočí. Ide o jednopodlažnú blokovú stavbu s trojosovým portikom.
 Kúria rodiny Herrmann, rokokovo-klasicistická stavba z 19. storočia. Ide o jednopodlažnú päťosovú stavbu na pôdoryse obdĺžnika s dvoma portikami.
 Kúria rodiny Himmler, jednopodlažná stavba na pôdoryse písmena L, stojí v časti Peťov. 
 Kúria Percsinovcov v Peťove, dnes v havarijnom stave, z jednopodlažnej stavby stoja len obvodové múry.

Pozri aj 

 Hradište (prírodná rezervácia)
 Zoznam hraničných priechodov na Slovensku

Referencie

Externé odkazy 
 Oficiálna stránka obce
 Okres VK – história a pozoruhodnosti obce

 
Obce okresu Veľký Krtíš
Kosihy nad Ipľom

Kosihy nad Ipľom () sú obec na Slovensku v okrese Veľký Krtíš.

Polohopis 
Kosihy nad Ipľom ležia v Ipeľskej kotline, pri ústí Veľkého potoka do Ipľa.

Dejiny 
Názov obce pochádza od staromaďarského kmeňa Keszi. Prvá písomná zmienka obce je z roku 1326 vo forme Kezeu. Obec dôsledkom Prvej viedenskej arbitráže bola v období 1938 – 1944 znovu súčasťou Maďarska.

Kultúra a zaujímavosti

Pamiatky 
 Rímskokatolícky kostol sv. Jána Nepomuckého, jednoloďová neoklasicistická stavba s polygonálnym ukončením presbytéria a vežou tvoriacou súčasť hmoty kostola z roku 1899, postavený na staršom základe. V interiéri sa nachádza oltár so sochou Krista od R. Bartu z roku 1946. Na kostole je osadená pamätná tabuľa Arnolda Ipolyi-Stummera, banskobystrického biskupa a významného uhorského pamiatkara, z roku 1887.

Referencie 

 
Obce okresu Veľký Krtíš
Koláre

Koláre sú obec na Slovensku v okrese Veľký Krtíš.

Kultúra a zaujímavosti

Pamiatky 
 Rímskokatolícky kostol sv. Mikuláša a Štefana, jednoduchá jednoloďová neobaroková stavba so segmentovým ukončením presbytéria z roku 1899. Vznikol použitím obvodových múrov staršej barokovej stavby. Kostol prešiel obnovou v roku 1950. Na streche kostola je umiestnená malá ihlancová zvonica.

Referencie

Iné projekty

Externé odkazy 
 Oficiálna stránka obce

 
Obce okresu Veľký Krtíš
Červeňany

Červeňany sú obec na Slovensku v okrese Veľký Krtíš.

Kultúra a zaujímavosti

Pamiatky 
 Dedinská zvonica, ľudová stavba z obdobia okolo roku 1800. Zvon vo zvonici pochádza z bývalého evanjelického kostola v Turom Poli.

Referencie

Externé odkazy 
 Najkrajší kraj- turistické atrakcie v obci

 
Obce okresu Veľký Krtíš
Chrťany

Chrťany sú obec na Slovensku v okrese Veľký Krtíš.

Polohopis 
Obec leží severovýchodne od Veľkého Krtíša.

Dejiny 
Prvá písomná zmienka o obci (pod názvom Harkyan) je z roku 1227, bola však podstatne staršou služobníckou osadou. V minulosti sa tu dolovala železná ruda.  Obyvateľstvo sa zaoberalo poľnohospodárstvom as vinohradníctvom. V 20. storočí bola založená družstevná farma, zameraná na živočíšnu výrobu. Poľnohospodársky ráz obce sa ani neskôr nezmenil.
 
 K obci patrí osada Jazero.

Referencie

Externé odkazy 
  Oficiálna stránka obce
 Najkrajší kraj- turistické atrakcie v obci

 
Obce okresu Veľký Krtíš
Helcmanovce

Helcmanovce sú rusínska obec na Slovensku v okrese Gelnica.

Polohopis 
Helcmanovce ležia v údolí tvoreným Volovskými vrchmi. Obcou vedie od 26. júla 1936 železničná trať Červená Skala – Margecany.

Kultúra a zaujímavosti

Pamiatky 
 Gréckokatolícky chrám sv. Michala archanjela, jednoduchá trojloďová stavba na pôdoryse gréckeho kríža s pravouhlym ukončením presbytéria a vežou tvoriacou súčasť jej hmoty zo začiatku 16. storočia. Kostol bol upravovaný v duchu baroka v roku 1768. Vnútorné zariadenie je novodobé z roku 1911, výmaľba z tohto obdobia je dielom R. Orosza. Oltár je dielom rezbára J. Fuhrmanna z roku 1895. Fasády chrámu sú členené pilastrami, hlavná fasáda je trojosová s párom bočných ník. Okná so segmentovým ukončením majú šambrány s klenákmi, veža je ukončená ihlancovou helmicou. 

Zaujímavosťou je, že je to jediný chrám/ kostol v obci. I počas ťažkých časov minulého režimu občania obce ostali verní svojmu východnemu obradu a neprešli pod rímskokatolícky obrad. Mnoho obyvateľov obce je rusínskeho pôvodu a hrdo sa hlásia ku svojej gréckokatolíckej viere. V chráme sa stále slúžia slovenské i staroslovienské liturgie.

Referencie

Externé odkazy 
 Oficiálna stránka obce

Iné projekty

 
Obce okresu Gelnica
Richnava (okres Gelnica)

Richnava je obec ležiaca v Košickom kraji v okrese Gelnica.

Polohopis

Časti obce 
Richnava má niekoľko častí – Zlatník, Na dole (rómska osada), Na nifke, Záhumnie, Uvozek, Hore režňu, Ulica, Na bašce.

Vodné toky 
 Hornád preteká západovýchodným smerom z hlavnými prítokmi na území obce z potokmi Jasenovec a Zlatník

Dejiny 
Prvá písomná zmienka o obci je z roku 1246. V 13. storočí tu už stál hrad, ktorý však v 16. storočí začal pustnúť, takže v súčasnosti z neho ostali len zvyšky. Hrad bol v roku 1442 dobytý bratríkmi, ktorí ho držali až do roku 1460. Neďaleko obce sa nachádza pôvodne gotický kostolík sv. Márie Magdalény. Obec bola v 2. svetovej vojne 20. januára 1945 vypálená ustupujúcimi nemeckými vojskami. Obec je známa hlavne jednou z najväčších cigánskych osád na Slovensku, ktorá leží na severnom svahu Petrovej hory oddelene od obce.

Obyvateľstvo 
K 31. 12. 2015 mala obec 2 804 obyvateľov. Značná časť obyvateľov je rómskeho pôvodu.

Kultúra a zaujímavosti

Pamiatky 
 Kaplnka sv. Márie Magdalény, jednoloďová pôvodne románska stavba s pravouhlym ukončením presbytéria a malou strešnou vežou asi z konca 13. storočia. Prestavaná bola v roku 1895 v duchu neogotiky z prostriedkov rodiny Čákiovcov. Stavba má hladké fasády a segmentovo ukončené okná. Veža je drevená s ihlancovou helmicou. Portál je riešený ako lomený oblúk zdobený fiálami. Nad portálom je malá štvorlístková rozeta. 

 Richnavský hrad, zvyšky zaniknutého hradu z 13. storočia. Fragmenty hradu sa nachádzajú priamo v zástavbe obce. Prvá písomná zmienka o hrade je z roku 1318. Hrad bol zbúraný v roku 1527, neskôr bol materiál z tejto stavby použitý na výstavbu kaštieľa v Kluknave.

 Špeciálna základná škola, jednopodlažná obdĺžniková stavba socialistického realizmu z roku 1950. Objekt má fasádu členenú pilastrami a vstup riešený ako jednoosový portikus s tojuholníkovým štítom s tympanónom.

Pomníky 
V obci sa nachádza pomník pripomínajúci jej vypálenie v januári 1945 ustupujúcimi nemeckými vojskami.

Školstvo 
 Špeciálna základná škola

Referencie

Iné projekty

Externé odkazy 
 

 
Obce okresu Gelnica